INTUCH สาดทิ้ง..เสียของ.!
ช่วงข้ามคืนหุ้นบริษัท อินทัช โฮลดิ้งส์ จำกัด (มหาชน) หรือ INTUCH แตกต่างกันอย่างสิ้นเชิง.!? วันศุกร์ (8 ก.พ.) สุดสัปดาห์ที่ผ่านมา ราคาพุ่งพรวดเกือบ 3% แต่พอเปิดหัวสัปดาห์มาราคารูดกว่า 5% เรียกว่าเทขายกันชนิด “ขึ้นมาเท่าไหร่..ลงไปมากกว่าซะอีก” เสมือนกับว่าบริษัทจะเจ๊ง..!?
11 ก.พ. 2562

สำนักข่าวรัชดา
ช่วงข้ามคืนหุ้นบริษัท อินทัช โฮลดิ้งส์ จำกัด (มหาชน) หรือ INTUCH แตกต่างกันอย่างสิ้นเชิง.!? วันศุกร์ (8 ก.พ.) สุดสัปดาห์ที่ผ่านมา ราคาพุ่งพรวดเกือบ 3% แต่พอเปิดหัวสัปดาห์มาราคารูดกว่า 5% เรียกว่าเทขายกันชนิด “ขึ้นมาเท่าไหร่..ลงไปมากกว่าซะอีก” เสมือนกับว่าบริษัทจะเจ๊ง..!?
ต้องยอมรับว่าภาพจำหุ้น INTUCH ยังตัดไม่ขาดกับหุ้น SHIN (ชื่อเดิม) และตระกูลชินวัตร ซึ่งในความเป็นจริง ตัดขาดกันตั้งแต่ 23 ม.ค. 2549 ที่ทักษิณ ชินวัตร อดีตนายกรัฐมนตรี ในนามตระกูลชินวัตรและดามาพงศ์ ขายหุ้น SHIN ให้บริษัท เทมาเส็ก โฮลดิ้งส์ จำกัด สัดส่วนประมาณ 49.595% ไปแล้ว.!!
แต่หุ้น INTUCH ถูกผูกติดกับ “การเมือง” เสมือนว่าเป็นของชินวัตรเช่นเดิม..! แม้ผ่านไปกว่าทศวรรษก็ตาม
นั่นทำให้เมื่อมีประเด็นทางการเมืองต่าง ๆ เกิดขึ้น หุ้น INTUCH จะเกิดแรงซื้อและแรงขายคึกคัก..!!
ที่เห็นได้ชัดยุค “นกหวีดป่วนเมือง” มีการเรียกร้องให้ขายหุ้น INTUCH และบริษัทในเครือ..ก็มีพวกขุนพลอยพยัก..แห่ขายหุ้นกันยกใหญ่ จนราคาหุ้นทรุดไปหลายวัน..
ครั้งนี้ก็เช่นเดียวกันหุ้น INTUCH ปรับขึ้นแรงผิดธรรมชาติวิสัย จากปกติมูลค่าซื้อขายเฉลี่ยวันละไม่ถึง 1,000 ล้านบาท และราคาหุ้นขึ้นลงเฉลี่ยไม่เกิน 2% แต่จู่ ๆ หุ้น INTUCH กลับถูกไล่ราคา จากปัจจัยการเมืองบางประการ ทำให้การเคลื่อนไหวของหุ้น INTUCH ผิดปกติอย่างยิ่ง.!!
แต่เมื่อปัจจัยการเมืองบางประการเปลี่ยนแปลง หุ้น INTUCH เลยถูก “สาดเสีย เทเสีย” ออกมา เสมือนบริษัทกำลังมีปัญหาหรือวิกฤติหนัก..อะไรทำนองนั้นเลยทีเดียว..!!
เอาเป็นว่าการเคลื่อนไหวของหุ้น INTUCH ช่วง 2 วันทำการที่ผ่านมา เกิดจาก “อารมณ์การเมือง” ล้วน ๆ
กลับมาสู่ความเป็นจริงหุ้น INTUCH ไม่ได้ยึดโยงกับ “ตระกูลชินวัตร” เหมือนอย่างที่หลายคนยังมโนภาพ..และปลุกปั่นให้คนอื่นมโนภาพตามมานานแล้ว ที่สำคัญเมื่อดูจากปัจจัยพื้นฐานถือเป็น “หุ้นน้ำดี” ที่ให้ผลตอบแทนกับผู้ถือหุ้นและนักลงทุนอย่างมีเสถียรภาพและสม่ำเสมอ..!
ที่เห็นได้ชัดจากงบการเงินปี 2561 มีกำไรสุทธิ 11,490 ล้านบาท กำไรต่อหุ้น 3.58 บาท พร้อมปันผลงวดครึ่งปีหลัง 1.17 บาท (ทั้งปีปันผล 2.52 บาท) แม้ไม่ได้จ่าย 100% ของกำไรสุทธิเหมือนในอดีต แต่ก็มากกว่า 70% ของกำไรสุทธิในปัจจุบัน..!!
ดูจากตรงนี้..วิกฤติแรงขายจากอารมณ์การเมืองที่ว่า..น่าจะเป็นโอกาสลงทุนระยะกลางและยาวด้วยเช่นกัน ยิ่งราคาลงมากแบบนี้..ผลตอบแทนจากเงินปันผลก็ยิ่งมากขึ้นเช่นกัน
นี่ยังไม่รวมเรื่องขายหุ้น THCOM นะ..หากเกิดขึ้นจริงละก็..!!?
รอรับปันผลพิเศษกันได้เลย..!!??
…อิ อิ อิ…